
Rahu 42a maa-ala detailplaneeringu kehtestamine 

1. Asjaolud ja menetluse käik

Detailplaneeringu algatamise ettepaneku esitas AS ZUR ning Rahu 42a maa-ala planeering algatati 09.06.2005 Narva Linnavolikogu otsusega nr 87/56. 
15.01.2007 Narva Linnavalitsuse Arhitektuuri- ja Linnaplaneerimise Amet kooskõlastas FIE Aleksandra Popova poolt koostatud Rahu tn 42a maa-ala detailplaneeringu. 

Narva Linnavolikogu 26.01.2007 otsusega nr 27 võeti detailplaneering vastu. 

Detailplaneeringu avaliku väljapaneku perioodil 26.02.2007 – 12.03.2007 esitati planeeringule neli kirjalikku vastuväidet KÜ Daumani 16, KÜ Daumani 18, KÜ Sarapik ja KÜ Rahu 46 poolt:
· KÜ Daumanni 16 oma vastuväides soovis säilitada kõnnitee, mida elanikud on harjunud kasutama. Kuna seadusest tulenevalt on kinnistu igakordsel omanikul kohustus taluda tema maal paiknevaid avalikku huvi teenivaid aja jooksul välja kujunenud rajatisi, on mainitud kõnnitee planeeringulahendusse tagasi pandud. Seega Rahu tn 42a maa-ala detailplaneeringu lahendus on täiendatud vastavalt KÜ Daumanni 16 vastuväidele.

· KÜ Daumanni 18 poolt esitatud vastuväide katlamaja ehitamise vastu jäi rahuldamata, kuna küttekeskus planeeritakse paigaldada maja sees, mitte aga ehitada seda eraldi gaasikatlamajana. Mis puudutab KÜ mittenõusolekut olemasolevate kõnniteede likvideerimisega, siis nende asemele on planeeringus esitatud uued jalakäijate teed, mida saavad ka Daumanni 18 elanikud kasutada.
· KÜ Sarapik oma vastuväides ei nõustu hambakliinikumi kõrgusega, paiknemisega, ehitustingimustega (liikuv krunt) ja gaasküte kasutamisega. Vastuväidele on lisanud KÜ poolt tellitud "Eksperthinnang objekti detailplaneeringu kohta", mille on koostanud pädevust mitte omav inimene FIE Niina Kostina. Eksperthinnangud koostatakse ehitusprojektidele, mitte aga detailplaneeringutele ning seepärast seda ei võta arvesse vastuväite kaalutlemisel. Samas planeeringuga kavandatav 5-korruseline elamu asub olemasolevatest elamutest piisaval kaugusel lähtudes nii kehtivatest normidest kui ka kvartali väljakujunenud hoonestuslaadist. Nimelt on hoone kauguseks paralleelselt paiknevatest kõrvalasuvatest elamutest kavandatud samasuur vahemaa, kui on olemasolevate hoonete samapidine vahemaa teineteisest. Kavandatud elamu kõrgus on sama, mis olemasolevatel hoonetel. Hambakliiniku hoone on ümbritsevatest hoonetest veelgi madalam, kuigi asub samal kaugel. Vastuväide kavandatavate gaasikatelde vastu on põhjendamatu, kuna 12 ja 24 kW gaasikatlad saastavad õhku vähe, nende töö ei tekita erilist müra ning ei välju see hoonest. Lähtudes ülalminetatud asjaoludest Narva Linnavalitsuse Arhitektuuri- ja Linnaplaneerimise Amet jäi KÜ Sarapik vastuväide rahuldamata.

· KÜ Rahu tn 46 esitas oma kirjalik vastuväide planeeringualas likvideeritavate kõnniteede kohta, kuid Rahu tn 46 ei ole planeeringualaga piirnev kinnistu. KÜ Rahu tn 46 on planeeringumenetluses vaadeldud puudutatud isikuna, kuna kinnistule viiv olemasolev juurdesõidutee läheb üle Rahu 42a kinnistu. KÜ Rahu tn 46 vastuväide olemasoleva juurdesõidutee kohta on arusaamatu, sest tee säilib ning Rahu 42a krundil on kavandatud teeservituut. Mis puudutab korteriühistute soovi, et Rahu tn 42a detailplaneeringuga lahendataks kogu mikrorajooni ligipääsuteede küsimus, siis on see põhjendamatu, sest selleks on planeeringuala liialt väike, see ei ole olnud selle planeeringu ülesanne ning üks eraomanik ei saa olla ega olegi kohustatud parandama teda ümbritsevate eraomanike olusid. Antud planeeringuga ei kavandata midagi, mille mõju oleks krundi piire ületav. Seega jäi Narva Linnavalitsuse Arhitektuuri- ja Linnaplaneerimise Amet KÜ Rahu tn 46 vastuväide rahuldamata. 

Seega KÜ Daumani 18, KÜ Sarapik ja KÜ Rahu 46 protestid on Narva Linnavalitsuse Arhitektuuri- ja Linnaplaneerimise Ameti arvamusel põhjendamatud ja seepärast jäetud rahuldamata. Planeering on täiendatud vastavalt KÜ Daumanni 16 vastuväidele.

Rahu tn 42a maa-ala detailplaneeringu avalik arutelu toimus 04.04.2007 kell 13:00. Detailplaneeringu lahendus on täiendatud vastavalt avaliku arutelu protokolli otsusele.

Detailplaneeringu menetluse käigus toimus hoonestusõiguse omaniku muutmine ja seega lõpetati ennetähtaegselt 01.07.2005 sõlmitud Rahu tn 42a maa-ala detailplaneeringu finantseerimisleping DP 20/2005 Narva Linnavalitsuse ja AS ZUR vahel.

15.04.2010 sõlmiti uue hoonestusõiguse omanikuga OÜ-ga Artesio leping Rahu tn 42a maa-ala detailplaneeringu koostamise ja finantseerimise kohta. 
26.08.2010 kirjas nr 1.2-38/2877-3 andis Ida-Viru Maavanem järelevalve käigus detailplaneeringu lahendusele heakskiidu. 

Kehtestamisele esitatud Rahu tn 42a maa-ala detailplaneeringu eesmärgiks on planeeritavale maa-alale ehitusõiguse andmine hambakliiniku (maksimaalne ehitusalune pindala 430 m², kuni 3 korrust, 12 m maapinnast katuseharjani) ja korterelamu (maksimaalne ehitusalune pindala 600 m², kuni 5 korrust, 18 m maapinnast katuseharjani) ehitamiseks. Lisaks on määratud planeeringualal heakorrastuse ja haljastuse põhimõtted (haljastusprotsent 12%), lahendatud juurdepääsud, parkimine (kokku 42 planeerimiskohta) ning tehnovõrkudega varustamine. Planeeringuala pindala on ca 0,5 ha. 
Kehtiva Narva linna üldplaneeringu järgi on antud ala maakasutuse sihtotstarbeks 60% äri-  ja 40% korruselamu-, tootmis- ja ühiskondlike hoonete maad. Rahu 42a maa-ala detailplaneering ei too kaasa kehtiva Narva linna üldplaneeringu muutmise ettepanekut. 
2. Õiguslikud alused
Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja § 25 lõigetele 4 ja 7.

3. Otsus 

Kehtestada Narva linnas Pähklimäe linnaosas asuva 0,5 ha suuruse maa-ala kohta koostatud Rahu tn 42a maa-ala detailplaneering, FIE Aleksandra Popova töö (vastavalt lisatud detailplaneeringu põhijoonisele – Lisa 1), milles on määratud ehitusõigus hambakliiniku ja korterelamu ehitamiseks, heakorrastuse ja haljastuse põhimõtted, lahendatud juurdepääsud, parkimine ning tehnovõrkudega varustamine.

4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Narva Linnavalitsuse Arhitektuuri- ja Linnaplaneerimise Ametil teha käesolev otsus teatavaks isikule, kelle avaliku väljapaneku käigus tehtud kirjalikke ettepanekuid ja vastuväiteid planeeringu kehtestamisel ei arvestatud: KÜ-le Daumani 18, KÜ-le Sarapik ja KÜ-le Rahu 46.
4.3. Otsus jõustub teatavaks tegemisest.
4.4. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov

